จากเทรนนีสู่เทรนเนอร์ "แบมแบม-กันต์พิมุกต์" เป็นกำลังใจให้น้อง ๆ ทุกคน ฝากคัมแบค GOT7 ดีใจกับเพลงไตเติ้ลครั้งแรกของตัวเอง ส่วนจะมีคอนเสิร์ตที่ไทยหรือไม่ให้ไปถามพี่ JayB ถ้ามีโอกาสอยากทำอัลบั้มเพลงไทยสักครั้ง

#PRODUCERBamBamCHUANGAsiaS2 
#BamBam #뱀뱀 
#CHUANGPressDay 
#CHUANGAsiaS2 #CHUANGAsia

ถึงจะเคยเป็นเทรนนีมาก่อน แต่ผมคิดว่าเป็นคนละแบบ ของผมจะเป็นไพรเวทหน่อย น้อง ๆ จะเป็นแนว survival น่าจะกดดันมากกว่าผม ต้องมีการพูดตรงไปตรงมา น้อง ๆ อาจจะมีเจ็บนิดนึง

ผมได้ไอเดียจากน้อง ๆ เยอะมาก ได้ลองทำอะไรใหม่  ๆ ได้พัฒนาตัวเองไปด้วย ยังไม่ได้ดุน้อง ๆ เลย อาจจะยังไม่ถึงตอนนั้น บางทีพูดไปก็จะมีถามพี่ญ่าว่า น้องเค้าจะเสียใจไม๊ แต่ในการแข่งขันถ้าไม่พูดตรง ๆ อาจจะทำให้พัฒนาการของน้อง ๆ ช้าลง

เสปคของผมคือคนที่จริงใจกับสิ่งนี้และมีเสน่ห์ เวลาดูจะไม่เบื่อ การโชว์ที่ผ่านมาดีนะครับ ขอฝากถึงน้อง ๆ ให้สู้ ๆ ละกันครับ เราอยากให้แฟร์มากที่สุด ไม่ว่าจะมาจากประเทศไหน ก็อยากดูเสน่ห์ของเค้าให้มากที่สุด เมนเทอร์ 5 คน แคร์น้อง ๆ มาก อยากพูดในสิ่งที่ดีไม่ดีในแต่ละคน อยากให้เก็บไปเป็นข้อคิด ขอให้ได้เดบิวต์ 7 คนอย่างที่หวัง

พูดถึง Comeback GOT7 เป็นเพลงไตเติ้ลครั้งแรกของผม ก็กังวลในเรื่องเพลงว่าคนชอบไม๊ แต่ในเรื่องอื่น ๆ จะเอนจอยกันมากกว่า 7 คนมารวมกันก็สติไม่ดีเหมือนเดิม ยังราบรื่นเหมือนเดิม ทุกอย่างลงตัวเร็วมาก เป็นทีมเวิคที่ดี 

เพื่อน ๆ โหวตเพลงนี้มาสำหรับคัมแบค เขียนมาได้สองปีแล้ว ผมอยากทำเพลงที่มีความแฟชั่น ดาร์คนิดหน่อย ตอนที่ทำไม่เครียด ค่อย ๆ ทำไป ก็จะนึกไปด้วยว่าท่อนนี้เหมาะกับใคร ก็เลยกั๊กเพลงนี้ไว้สำหรับ GOT7  ก็มีการปรับเปลี่ยนนิดหน่อย ตอนคัมแบคครั้งนี้

ถึงพวกเราจะยังดูเหมือนเดิม แต่ท่าเต้นที่ยาก ๆ หายไปเยอะเลย ตอนซ้อมเต้นก็มีเอาบางท่าออกไป เพราะเหนื่อย ผมว่าก็เหมาะกับอายุดี 

เรื่องทัวร์คอนเสิร์ต เพิ่งเปิดวันเพิ่มที่เกาหลี เราซ้อมกันเต็มที่ ก็พร้อมแล้ว ส่วนจะมีราชมังไม๊ ให้ไปถามพี่เจบี เดี๋ยวผมโดนดุ ลองไปเดา ๆ กันดู ว่าจะเป็นช่วงไหน 

ในส่วนของงานแสดงไม่มีครับ ก็มีติดต่อเข้ามา แต่ผมยังไม่มั่นใจ ขอเวลาให้ตัวเองได้พัก ส่วนเพลงไทย ก็มีเขียนไว้ 2-3 เพลง ก็อยากลองปล่อยอัลบั้มไทยสักครั้ง อยากลองดูครับ